OPIS POSLOVA I PODACI O PLAĆI ZA JAVNI NATJEČAJ ZA IMENOVANJE GLAVNOG TAJNIKA MINISTARSTVA I RAVNATELJA UPRAVNIH ORGANIZACIJA U SASTAVU MINISTARSTVA POLJOPRIVREDE, ŠUMARSTVA I RIBARSTVA

**4. GLAVNO TAJNIŠTVO**

GLAVNI TAJNIK MINISTARSTVA red. br. 22. – 1 izvršitelj

**Poslovi i zadaci:**

* rukovodi Glavnim tajništvom;
* planira, vodi i koordinira rad unutarnjih ustrojstvenih jedinica Glavnog tajništva Ministarstva te odgovara za njihov rad;
* koordinira i tehnički usklađuje rad upravnih organizacija i unutarnjih ustrojstvenih jedinica Ministarstva;
* predlaže plan rada Ministarstva na temelju nacrta planova rada upravnih organizacija i izvješćuje ministra o ostvarivanju plana rada Ministarstva;
* brine o planiranju, razvoju i upravljanju ljudskim potencijalima;
* predlaže plan prijma i planove stručnog usavršavanja i osposobljavanja državnih službenika;
* odgovara za primjenu zakona i propisa iz područja rada
* sudjeluje u najsloženijim poslovima razvoja i izrade politika i strateških inicijativa za Ministarstvo;
* brine o urednom i pravilnom korištenju imovine i sredstava za rad;
* vodi upravni postupak i rješava u upravnim stvarima;
* kontinuirano surađuje s tijelima državne uprave, Upravnim sudom Republike Hrvatske i Državnim odvjetništvom Republike Hrvatske,
* koordinira poslove zastupanja Ministarstva u upravnim i drugim sporovima;
* svakodnevno komunicira sa rukovodećim službenicima Ministarstva, te po nalogu ministra
* obavlja i druge poslove.

**5. UPRAVA ZA FINANCIJSKE POSLOVE I JAVNU NABAVU**

RAVNATELJ UPRAVNE ORGANIZACIJE U SASTAVU MINISTARSTVA red. br. 103. – 1 izvršitelj

**Poslovi i zadaci:**

* upravlja i rukovodi Upravom za financijske poslove i javnu nabavu;
* koordinira upravne i stručne poslove vezane uz provedbu prihvaćene financijske politike Ministarstva u skladu s kojom raspodjeljuje proračunska sredstva prema iskazanim potrebama i mogućnostima odobrenog proračuna;
* odgovoran je za poslove vezane uz financijsko poslovanje, računovodstvenu evidenciju poslovanja Ministarstva, pripremu i izradu plana proračuna te pripremu i izradu financijskih izvještaja za druga državna tijela i državnu reviziju i praćenje fondova EU;
* kontrolira i prati izvršenje svih financijskih i računovodstvenih poslova sukladno zakonu i brine o zakonitoj primjeni važećih materijalno-financijskih propisa;
* organizira godišnji popis imovine, obveza i potraživanja;
* obavlja poslove i funkcije Tijela za ovjeravanje Operativnog programa za pomorstvo i ribarstvo sukladno Uredbama EU iz područja fondova kao i nacionalnim propisima o uspostavi sustava upravljanja i kontrole;
* koordinira poslove Posebnog odjela vezano uz nadzor kontrola transakcija sukladno odgovarajućoj EU regulativi za područja poljoprivrede;
* koordinira stručne poslove koji se odnose na nabave svih roba, radova i usluga za potrebe unutarnjih ustrojstvenih jedinica Ministarstva što obuhvaća jednostavnu nabavu, kao i provođenje postupaka javne nabave koji se financiraju iz Državnog proračuna i iz sredstava tehničke pomoći operativnih programa EU;
* definira predmete nabave te postupke i načine nabave za pojedini predmet nabave sukladno uredbama EU, direktivama EU i nacionalnim propisima iz područja javne nabave;
* koordinira suradnju sa središnjim tijelom državne uprave nadležnim za poslove središnje javne nabave;
* obavlja druge poslove po nalogu ministrice.

**6. UPRAVA ZA POLJOPRIVREDNO ZEMLJIŠTE, BILJNU PROIZVODNJU I TRŽIŠTE**

RAVNATELJ UPRAVNE ORGANIZACIJE U SASTAVU MINISTARSTVA red. br. 153. – 1 izvršitelj

**Poslovi i zadaci:**

* upravlja i rukovodi Upravom za poljoprivredno zemljište, biljnu proizvodnju i tržište;
* koordinira stručne i upravne poslove vezane uz provođenje zakona i drugih propisa iz područja biljne proizvodnje;
* izrađuje prijedloge propisa kojima se u skladu s nacionalnim ciljevima uređuje zabrana nepoštenih trgovačkih praski u lancu opskrbe hranom;
* izrađuje prijedloge propisa u skladu s propisima EU kojima se uređuje područje tržišta poljoprivrednih proizvoda;
* rukovodi i koordinira poslove programiranja mjera organizacije tržišta poljoprivrednih proizvoda te primjenu i korištenje financijskih sredstva Europskog fonda za garancije u poljoprivredi (EAGF) u sektorima iz nadležnosti Uprave;
* rukovodi i koordinira poslove programiranja i izrade Strateškog plana te po potrebi i revizije Strateškog plana u dijelu sektora iz djelokruga Uprave;
* uređuje pravila višestruke sukladnosti te pitanja dobre poljoprivredne i okolišne praksu za zaštitu tla, voda, zraka te dobrobiti životinja;
* sudjeluje u izradi europskih propisa i drugih općih akata iz svog djelokruga za čiju provedbu izrađuje i predlaže provedbene propise na nacionalnoj razini;
* izrađuje periodična izvješća o stanju u proizvodnji i sektorima iz svog djelokruga;
* izrađuje analize i podloge za potrebe programiranja potpora te mjera ruralnog razvoja iz svog djelokruga;
* koordinira i vodi stručne i upravne poslove vezane uz sustav kontrole ekološke proizvodnje;
* koordinira i vodi provođenje reformskih mjera u sklopu Nacionalnog programa za oporavka i otpornosti u nadležnosti Uprave;
* sudjeluje u radu tijela EU u području svog djelokruga;
* priprema nacionalna stajališta u tijelima EU i obavještava EK sukladno propisima iz svoga djelokruga;
* koordinira stručne i upravne poslove vezane za raspolaganje poljoprivrednim zemljištem; koordinira poslove raspolaganja državnim i privatnim poljoprivrednim zemljištem, komasaciju i rješavanje imovinsko pravnih poslova na zemljištu kao i poslove politike poljoprivrednog zemljišta;
* koordinira obavljanje upravnih i drugih poslova u okviru fitosanitarnog područja;
* nadzire aktivnosti vezane uz održavanje i razvoj Fitosanitarnog informacijskog sustava (u daljnjem tekstu: FIS) i aplikacije MOBIDI PEST za praćenje štetnih organizama;
* nadzire aktivnosti u postupku ovlašćivanja službenih i/ili referentnih laboratorija u području praćenja ostataka pesticida u hrani i hrani za životinje;
* nadzire aktivnosti u postupku ovlašćivanja službenih i referentnih laboratorija iz područja biljnog zdravstva te ovlašćuje laboratorije i referentne laboratorije za kontrolu kvalitete poljoprivrednog reprodukcijskog materijala;
* nadzire aktivnosti u ovlašćivanju/oduzimanju ovlaštenje za karantenske stanice i prostore za izolaciju;
* planira, priprema i koordinira projekte iz fondova EU i drugih izvora financiranja;
* planira izradu analiza i podloga za potrebe programiranja potpora te intervencija iz Strateškog plana zajedničke poljoprivredne politike Republike Hrvatske iz područja biljnog zdravstva i poljoprivrednog reprodukcijskog materijala;
* nadzire pripremu nacionalnog akcijskog plana za smanjenje rizika i djelovanja pesticida na zdravlje ljudi, životinja i okoliš;
* nadzire propisivanje uvjete za stavljanje na tržište, registraciju i primjenu sredstava za zaštitu bilja te poslove praćenja ostataka pesticida u hrani i hrani za životinje; promiče primjenu integrirane zaštite bilja, biološke zaštite bilja i drugih alternativa kemijskoj zaštiti bilja; utvrđuje ciljeve fitosanitarne politike;
* surađuje s nadležnim tijelima za kvalitetu hrane u zemljama EU i ostalim zemljama te posebnim tijelima međunarodnih organizacija (Svjetske organizacije za hranu i poljoprivredu, Svjetske zdravstvene organizacije);
* vodi bilateralnu i multilateralnu suradnju iz svojega djelokruga;
* vodi upravni postupak i rješava o upravnim stvarima;
* obavlja druge poslove po nalogu ministrice.

**9. UPRAVA ZA VETERINARSTVO I SIGURNOST HRANE**

RAVNATELJ UPRAVNE ORGANIZACIJE U SASTAVU MINISTARSTVA red. br. 520. – 1 izvršitelj

**Poslovi i zadaci:**

* rukovodi poslovima Uprave za veterinarstvo i sigurnost hrane;
* vodi upravni postupak i rješava o upravnim stvarima;
* koordinira obavljanje upravnih i drugih poslova iz područja veterinarstva, sigurnosti hrane i veterinarskog javnog zdravstva;
* koordinira izradu strategija u području zdravlja i zaštite životinja, te provedbu mjera za rano otkrivanje i sprječavanje, kontrolu i nadziranje, praćenje, iskorjenjivanje, istraživanje izbijanja bolesti životinja, uključujući zoonoze;
* koordinira izradu planova mjera koje se provode u slučaju izbijanja naročito opasnih zaraznih bolesti (Krizni planovi) upravlja i koordinira njihovu provedbu;
* određuje mjere za osiguravanje zdravstveno ispravnih, sigurnih i neškodljivih proizvoda životinjskog podrijetla, mjere zaštite od zaraznih bolesti životinja, zaštitne mjere koje se odnose na zabranu uvoza i provoza radi sprječavanja pojave zaraznih bolesti i drugih štetnih čimbenika na području RH i EU koji mogu ugroziti zdravlje ljudi i životinja;
* rukovodi i upravlja i drugim poslovima koji se odnose na veterinarsko javno zdravstvo i sigurnost hrane, veterinarsko-medicinske proizvode, veterinarsku zaštitu okoliša, ustroj i praćenje funkcioniranja veterinarske službe;
* rukovodi i upravlja izradom programa nadziranja i iskorjenjivanja bolesti životinja od interesa za RH i hitne mjere sukladno Uredbi (EU) 2021/690 Europskog parlamenta i Vijeća od 28. travnja 2021. o uspostavi programa za unutarnje tržište, konkurentnost poduzeća, uključujući mala i srednja poduzeća, područje bilja, životinja, hrane i hrane za životinje te europsku statistiku (Program jedinstvenog tržišta) i o stavljanju izvan snage uredaba (EU) br. 99/2013, (EU) br. 1287/2013, (EU) br. 254/2014 i (EU) br. 652/2014 (u daljnjem tekstu: Uredba 2021/690) te obavlja poslove strateškog planiranja, upravljanja i kontrole korištenja sredstava EU u okviru Programa Unije u financijskom razdoblju 2021 – 2027.;
* koordinira usklađivanje zakonodavstva RH sa zakonodavstvom EU na području veterinarstva, veterinarskog javnog zdravstva i sigurnosti hrane;
* koordinira izradu nacrta prijedloga zakona i prijedloga drugih propisa u području zdravlja i dobrobiti životinja, kontrole zoonoza, veterinarsko-medicinskih proizvoda, veterinarskog javnog zdravstva i sigurnosti hrane, organizacije i ustroja veterinarske službe i troškova u veterinarstvu;
* surađuje s međunarodnim i nacionalnim organizacijama, agencijama i tijelima relevantnim za pitanja zdravlja i zaštite životinja, sigurnosti hrane i veterinarskog javnog zdravstva, veterinarsko medicinskih proizvoda te međunarodnog prometa;
* obavlja druge poslove po nalogu ministrice.

**10. UPRAVA ŠUMARSTVA, LOVSTVA I DRVNE INDUSTRIJE**

RAVNATELJ UPRAVNE ORGANIZACIJE U SASTAVU MINISTARSTVA red. br. 584. – 1 izvršitelj

**Poslovi i zadaci:**

* upravlja i rukovodi Upravom šumarstva, lovstva i drvne industrije;
* koordinira obavljanje upravnih i drugih stručnih poslova koji se odnose na šumarstvo, lovstvo, preradu drva, proizvodnju proizvoda od drva i pluta i proizvodnju namještaja;
* odlučuje o najsloženijim stručnim pitanjima, uz ograničenje općim smjernicama vezanim uz utvrđenu politiku Ministarstva;
* brine o izvršavanju zakona, propisa i drugih općih akata;
* predlaže i izrađuje strateške dokumente, propise i druge akte iz svoga djelokruga;
* daje stručna mišljenja, tumačenja i upute o načinu provedbe propisa;
* sudjeluje u međunarodnoj suradnji u području šumarstva, lovstva i drvne industrije;
* sudjeluje u provedbi obveza preuzetih iz međunarodnih sporazuma i konvencija te provedbi ukupne pravne stečevine EU;
* sudjeluje u aktivnostima pripreme fondova EU (EAFRD i EAGF)
* sudjeluje u praćenju provedbe fondova EU u dijelu aktivnosti u djelokrugu Uprave;
* vodi upravni postupak i rješava u upravnim stvarima;
* obavlja druge poslove po nalogu ministra.

**11. UPRAVA ZA POLJOPRIVREDNU POLITIKU, EU I MEĐUNARODNU SURADNJU**

RAVNATELJ UPRAVNE ORGANIZACIJE U SASTAVU MINISTARSTVA red. br. 683. – 1 izvršitelj

**Poslovi i zadaci:**

* upravlja i rukovodi Upravom za poljoprivrednu politiku, EU i međunarodnu suradnju;
* analizira poljoprivredne politike koje se predlažu na razini međunarodnih organizacija te provedbu poljoprivrednih politika u RH i u drugim državama;
* koordinira aktivnosti Ministarstva vezane uz članstvo RH u EU;
* promiče međunarodnu suradnju i koordinira sudjelovanje RH u radu međunarodnih organizacija u području poljoprivrede;
* sudjeluje u aktivnostima vezanima uz Svjetsku trgovinsku organizaciju (WTO) i Organizaciju za gospodarsku suradnju i razvoj (OECD);
* koordinira programe pomoći namijenjene jačanju institucionalnih kapaciteta;
* koordinira aktivnosti vezane uz provedbu obveza Ministarstva temeljem EU Strategija i međunarodnih sporazuma;
* sudjeluje u pripremi i praćenju provedbe Nacionalnog programa reformi kroz Europski semestar;
* vodi upravni postupak i rješava u upravnim stvarima;
* obavlja druge poslove po nalogu ministrice.

**12. UPRAVA RIBARSTVA**

RAVNATELJ UPRAVNE ORGANIZACIJE U SASTAVU MINISTARSTVA red. br. 735. – 1 izvršitelj

**Poslovi i zadaci:**

* rukovodi Upravom ribarstva;
* usklađuje politiku ribarstva RH sa Zajedničkom ribarstvenom politikom EU i omogućava njenu provedbu i koordinaciju, što uključuje praćenje aktivnosti i pokazatelja u sektoru ribarstva, mjere upravljanja, planiranja i razvoja ribarstva, mjere strukturne politike i mjere tržišne politike financirane iz proračuna EU i državnog proračuna te mjere inspekcijskog nadzora i kontrole;
* upravlja EU fondovima u ribarstvu, prati njihovu provedbu te izrađuje strateški, programski i tehnički okvir za provedbu;
* aktivno sudjeluje u izradi Zajedničkog strateškog okvira za korištenje fondova EU;
* obavlja funkcije Upravljačkog tijela Operativnog programa za ribarstvo, Operativnog programa za pomorstvo i ribarstvo i Programa za ribarstvo i akvakulturu;
* predlaže, izvršava i prati izvršavanje zakona, propisa i drugih akata u području ribarstva;
* nadležan je za provođenje zakona i drugih propisa iz područja upravljanja resursima mora i slatkih voda te upravljanja flotom, strukturnim i tržišnim mjerama te državnim potporama u ribarstvu;
* priprema nacrte prijedloga i stručne podloge za donošenje zakona i podzakonskih akata iz područja ribarstva i njihovo usklađivanje s propisima EU;
* sudjeluje u radu nacionalnih i međunarodnih tijela u području ribarstva te izrađuje i priprema podloge i mišljenja za izradu stavova RH po pitanjima iz djelokruga u okviru međunarodnih organizacija u ribarstvu, Europskog Vijeća te komitoloških odbora;
* organizira i provodi odgovarajuće konzultacije sa zainteresiranim dionicima u procesu donošenja propisa na razini EU u području ribarstva;
* koordinira provedbu upravnog i inspekcijskog nadzora i rješava u upravnim i inspekcijskim stvarima u području ribarstva;
* planira, organizira i koordinira izvršavanje poslova ribarske inspekcije, nadzora i kontrole;
* predlaže sadržaj i opseg programa prikupljanja podataka u ribarstvu koji uključuju ekološke, ekonomske i tehničke pokazatelje te koordinira njihovu provedbu;
* predlaže mjere unaprjeđenja ribarstva, očuvanja prirodnih resursa, ekološke ravnoteže i biološke raznolikosti;
* priprema nacrte prijedloga i stručne podloge za definiranje i provođenje strukturnih i tržišnih mjera u ribarstvu;
* obavlja zadaće upravljačkog tijela u smislu pravne stečevine EU u području strukturnih i investicijskih fondova EU namijenjenih ribarstvu;
* predlaže i provodi mjere državne potpore;
* predlaže i provodi mjere uređenja tržišta ribom i proizvodima ribarstva te prikuplja podatke o količinama i cijenama proizvoda ribarstva plasiranim na tržište s ciljem pravovremenog donošenja odgovarajućih mjera;
* provodi proces priznavanja organizacija proizvođača i zadužena je za komunikaciju s EK u svim pitanjima vezanim uz dostavu podataka iz područja ribarstva koje RH dostavlja kao punopravna članica EU;
* surađuje u izradi prijedloga međunarodnih sporazuma i ugovora te prati njihovu primjenu iz svoga djelokruga;
* vodi upravni postupak i rješava o upravnim stvarima;
* obavlja druge poslove po nalogu ministrice.

**13. UPRAVA ZA STOČARSTVO I KVALITETU HRANE**

RAVNATELJ UPRAVNE ORGANIZACIJE U SASTAVU MINISTARSTVA red. br. 858. – 1 izvršitelj

**Poslovi i zadaci:**

* upravlja i rukovodi Upravom za stočarstvo i kvalitetu hrane;
* izrađuje prijedloge propisa za usklađivanje nacionalnog zakonodavstva s pravnom stečevinom EU te provodi i prati provedbu propisa EU u području organizacije tržišta stočarskih proizvoda, u području zootehnike i trgovanja uzgojno valjanim životinjama i njihovim genetskim materijalom; u području označavanja i registracije domaćih životinja i vođenja Jedinstvenog registra domaćih životinja (u daljnjem tekstu JRDŽ), u području kvalitete hrane;
* izravno sudjeluje u provedbi izravnih plaćanja, sektorske intervencije te intervencije za ruralni razvoj Strateškog plana;
* osigurava provedbu europskog fonda za oporavak i otpornost;
* predlaže propise iz područja stavljanja na tržište stočarskih proizvoda;
* predlaže propise za uređenje ugovornih odnosa i pravila za organizacije proizvođača, udruženja organizacija proizvođača i međugranske organizacije u području stočarske proizvodnje;
* koordinira poslove i uređuje pitanja u području trgovinskih mjera uređenja tržišta stočarskih proizvoda u EU i ostala horizontalna pitanja uređenja tržišta stočarskih proizvoda koja proizlaze iz odgovarajućih uredbi EU;
* provodi postupak u prvom stupnju priznavanja prirodnih mineralnih i prirodnih izvorskih voda;
* koordinira poslove nacionalne kontakt točke za Codex Alimentarius u RH;
* surađuje s Općom upravom EK za poljoprivredu i ruralni razvoj u području oznaka kvalitete;
* sudjeluje u programiranju mjera potpore za unaprjeđenje konkurentnosti poljoprivrede, prerade poljoprivrednih proizvoda i dodavanje vrijednosti proizvodima te organizacijama proizvođača;
* vodi upravni postupak i rješava u upravnim stvarima;
* koordinira provedbu potpora za organizaciju manifestacija iz djelokruga Ministarstva;
* obavlja druge poslove po nalogu ministrice.

**Podaci o plaći radnih mjesta:**

Plaća radnog mjesta propisana je Zakon o plaćama u državnoj službi i javnim službama (Narodne novine, broj 155/23) i Uredbom o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, broj 22/24 i 33/24).

 **Ministarstvo poljoprivrede, šumarstva i ribarstva**